Berlingske Tidende, 1784-08-01
J Julii 1775 kom han til Cambringe i Nye Engeland, og paatog sig den øverste Commandoe over de Amerikanske Tropper. Efterat han paa sin Reise igiennem de forskiellige Stater havde faaet alle muelige Tegn paa den Kierlighed og Høiagtelse, som de troede at skylde en Mand, paa hvilken det hele faste Land havde fæstet Øine for sin Friheds og Sikkerheds Skyld, blev han i Leiren modtaget med de varme Følelser af Glæde, som kun ualmindelig store Fortienester kan opvække. Da han altid vægrede sig ved at modtage nogen Gage for sin offentlige Tieneste, saa forbandt Kongressen ingen Salarium med hans vigtige Poster, og han fik kun ugentlige Penge til at bestride Udgifterne for hans offentlige Taffel, samt andre behøvende Fornødenheder. Da General Washington aldrig havde været i Europa, saa kunde han umuelig have seet meget af Krigsvæsenet paa den Tiid de Brittiske Armeer bleve hidsendte, for at bringe Colonierne under Aaget. Dog alligevel var han af mange Aarsager, saavel paa det faste Land som nogen andensteds, den allerbeqvemmeste Mand til at stilles i Spidsen af den Amerikanske Armee. Den store Høiagtelse, hvori han stod formedelst sin Retskafsenhed og Ærekierhed, at han antog sig sit Lands Sag af Følelse og Overbeviisning om dets Undertrykkelse, hans beskedne politiske Grundsætninger, hans betydelige Formue, og hans bekiendte Duelighed som Anfører, vare Bevæggrunde, som nødvendig maatte lade Amerikas Valg falde paa ham. Hans værste Fiende vil neppe kunde nægte, at jo Naturen havde udrustet ham med overordentlige Krigstalenter. Og da han meget tidlig med en varm Jver bestræbte sig for at tiene sit Fædreneland i Krigssager, saa har han ved en utrættelig Virksomhed, ved flittig Læsning i de beste Skrifter over Krigskonsten, og ved en mere end almindelig Orden for Augt. og Nøiagtighed bragt dem til en meget stor Fuldkommenhed. Sandelig, naar man betænker, at han i Begyndelsen kun anførte en Hob Folk, der vare aldeles uvidende i Krigstug- og dens Operationer, der vare af en uregierlig Tænkemaade, som man i det høieste allene kunde kalde en munter og god Milits, der kort efter deres Anhvervelse maatte allerede agere, der leed Mangel paa Klæder og andre Nødvendigheder, der altid var slet forsynet med Munition og Skyds; og at han med en saadan Hær imodstod Ødelæggelserne og Fremgangen af næsten 40000 Mand gamle Tropper, som vare overflødig forsynede med enhver fornøden Artikel, bleve anførte af de beste Europæiske Officerer, og understøttede af en mægtig Flode, der hindrede alle Bevægelser til Vands; naar man, siger jeg, overveier alt dette uden Partiskhed, saa troer jeg at torde fælde den Dom, at Verden anseer General Washington som en Prydelse for Krigstanden i nærværende Alder, og at hans Navn vil fortiene Ærefrygt hos de sildigste Efterkommere. Jeg skulde ikke berette dem det Personlige om denne mærkværdige Mand, dersom jeg ikke var overbeviist om, at det havde en stor Jndflydelse paa hans Siels Egenskaber. General Washington er en høi velskabt Mand, noget stærk af Lemmer, og af et meget behageligt Udseende. Hans Ansigts Træk ere mandige og behiertede, hans Øine blaaagtige og meget forrige, hans Haar mørkebrune, hans Ansigt langagtigt og koparret, hans Farve brændt, hans Mine følsom, alvorlig og eftertænkende. J hans Væsen er noget mærkelig Høit, og en stor Grad af det Jndtagende. Han besidder en ypperlig Skarpsindighed, dog uden stor Hurtighed, er høist rettelskende, forsigtig og ædelmodig; en kiærlig Egtefælle, en troe Ven, en Fader for de fortienstfulde Soldatre, saatmodig af Gemytte, og i Omgang tilbageholdende. De Religions Fordomme, som saa ofte have ophidset Christne af den ene Lære til Fiendskab imod hine af den anden, ere ham aldeles ubekiendte. J det Sædelige er han uden for Dadel; aldrig hørte man om ham, at han nogensinde overskred den strengeste Maadeligheds Grændser. Kort, alle hans Venner og Bekiendtere maae eenstemmigen tilstaae, at aldrig har nogen Mand viist i sin Person en fuldkomnere Forbindelse imellem philosophiske Dyder og en Generals Talenter. Retskaffenhed, Oprigtighed, Venskabelighed og et ukonstlet Væsen synes at være de udmærkende Træk af hans Caracter, indtil en Leilighed gives til at vise den mødigste Tapperhed og Siels Uafhængighed. En saadan, min Ven, er den Mand, som Amerika har betroet sine vigtige Sager. Hidindtil har det havt god Grund til at være fornøiet med sit Valg, og det skulde være høistutaknemmeligt imod den store Uddeeler af de menneskelige Skjebner, dersom det ikke uafladelig takkede ham for, at han i en saadan Fare har forsynet det med saadan en Borger. De fleste Nationer ere blevne begunstigede med en patriotisk Befrier. Jsraliterne havde deres Moses, Rom sin Camillus, Grækenland sin Leonidas, Sverrig sin Gustav, og Engeland sin Hamden, Russel og Sidney. Men disse berømte Helte kan dog ikke sættes i Ligning med Washington, endskiønt de ligne ham i at beskytte og forsvare, thi de dannede og oprettede dog ikke Riger, som efter al Rimelighed vilde blive en Tilslugt eller Fristad for den ved Yppighed og Fordervelse fra Europa forviste Frihed. Statistisk Beskrivelse over Jndkomsterne, Folkemængden, Forfatningen og andre Mærkværdigheder i Hertugen af Würtembergs og Landgreven af Hessen-Cassels Lande. Af den Politiske Journals 7de Stykke. Julii 1784.